Go ka rungwa ka go re ditsela tše dingwe tša go bontšha mabaka le dihla di akaretšwa ke mantšu a go nepiša ‘paka’ goba monyanya (Ôiddaµn, Dn. 7:25; moµÔeµd, Dn. 12:7; zemaµn, Mmol. 3:1; Ne. 2:6), bona gape le Ps. 104:27. Gantši ditiragalo tša histori le tšona di rulaganywa go ya ka mengwaga ya pušo ya babuši goba ka tsela ya go nyalanya le tiragalo ya go tuma ya setšhaba le mabaka, bjalo ka leeto la Baisraele la go tloga Egipeta go leba Kanana, go dula ga Baisraele kua Egipeta (Eks. 12:40); go agwa ga Ntlokgethwa ya mathomo (1 Dikg. 6:1); goba mengwaga ye masomešupa ya Bothopša kua Babeloni (Esk. 33:21); goba tšhišinyego ya lefase nakong ya pušo ya Usia (Am. 1:1; Sk. 14:5).
Go thwe a be a ile phupu.
Ye ke kgwedi ya seruthwane. Batho ba kgothatšwa ke go goroga ga sehla se sefsa sa ngwaga sa go kgabiša naga. Diphedi ka moka tša go goela marega di tšwelela gape. Digagabi, gagolo dinoga, di thoma go sabalala le naga. Batho ba itokišetša bophelo bjo bofsa. Ge e retwa go thwe:
Kgweding ye ke nakong ya ge dibokwana (go tšwa go diboko) di bonalago ka bontši gagolo mo dienyweng. Ke nako ya go butšwa/raša ga marula le dikenywa tše dingwe tša naga le tša ka mašemong. Batho ba ipshina ka bjala bja morula ka gore e ba bjo bontši nakong ye. Ge e šetše e reteletšwa bohlokwa bja yona maphelong a Bapedi go thwe:
Lentšu le ‘go hlakola’ le lebane le go thopa/amoga. Hlakola ke kgwedi ya meila. Ga go dirwe menyanya mo motseng. Kgwedi ye e amana le go longwa ga ngwaga ka gobane ke mathomo a go ja lehlabula – mo le mola ba buna ditema tša pele, mola ba bangwe ebile ba fola mabejana a go thoma go butšwa. Ke kgwedi ya go hlaba ga Senakane. Bophelong bja Mopedi ke nako ya kotsi. Naga e thoma go sehlefala ka lebaka la go tonya, gagolo ga mesong le mantšiboa/bošego.
Hlakola ke kgwedi ya go tuma ka diila le dibeela. Ga go meletlo yeo e swarwago go swana le koma, manyalo le dikgoro tša kahlolo. Ge madira a ka romelwa ntweng nakong ye, go letetšwe gore a ka se fenye, eupša a tlo fenywa ke manaba a ona.
Go a fiša go a tonya. Nakong ye go dijo di se kae fela tše di ka kgewago bjalo ka ge e le lehlabula, goba tša bunwa le go lotwa ka dišegong.